**The Elder Scrolls Travels** – *Bethesda Softworks* kompanijos RPG žanro kompiuterinių žaidimų serija, kurios veiksmas vyksta *The Elder Scrolls* pasaulyje. Serijos žaidimai buvo išleisti mobiliesiems telefonams, *N-Gage* ir PSP konsolėms.

The Elder Scrolls Travels: Dawnstar
-----------------------------------

*The Elder Scrolls Travels: Dawnstar* yra pirmasis *The Elder Scrolls Travels* serijos RPG žanro žaidimas, kuris buvo publikuotas 2003 m. *Bethesda Softworks* kompanijos, skirtas tik mobiliesiems telefonams su *Java* platforma ir kurio veiksmas vyksta *The Elder Scrolls* pasaulyje. Žaidimo tikslas nugalėti visus priešus, surasti 4 mero *Vinticae* karius ir tapti gerbiamu asmeniu visame žaidimo pasaulyje.

The Elder Scrolls Travels: Stormhold
------------------------------------

*The Elder Scrolls Travels: Stormhold* yra antrasis *The Elder Scrolls Travels* serijos RPG žanro žaidimas, kuris buvo publikuotas 2004 m. *Bethesda Softworks* kompanijos, skirtas tik mobiliesiems telefonams su Java platforma ir kurio veiksmas vyksta *The Elder Scrolls* pasaulyje. Žaidimo tikslas pabėgti iš *Black Marsh* kalėjimo, nugalėti visus priešus ir nužudyti beprotį *Quintus Varus*.

The Elder Scrolls Travels: Shadowkey
------------------------------------

*The Elder Scrolls Travels: Shadowkey* yra trečiasis *The Elder Scrolls Travels* serijos RPG žanro žaidimas, kuris buvo publikuotas 2004 m. *Vir2L Studios* ir *Bethesda Softworks* kompanijų, skirtas tik *Nokia N-Gage* konsolei ir kurio veiksmas vyksta *The Elder Scrolls* pasaulyje.

### Apžvalga

The Elder Scrolls Travels: Shadowkey žaidimo aplinka
*The Elder Scrolls Travels: Shadowkey* žaidimo veiksmas vyksta trijose *Tamriel* žemyno provincijose (*Hammerfell*, *High Rock* ir *Skyrim*). Žaidime yra 8 rasės ir 9 klasės, kurias žaidėjas turi pasirinkti žaidimo pradžioje. Žaidimą galima žaisti *Singleplayer* ir *Multiplayer* režimuose, tačiau *Multiplayer* režimui reikalinga *Bluetooth* specifikacija. *The Elder Scrolls Travels: Shadowkey* yra išverstas į 6 skirtingas kalbas, kurias galima pasirinkti. Dar žaidime yra galimybė išgirsti dainų iš *The Elder Scrolls III: Morrowind* žaidimo. Žaidime yra daug įvairių užduočių, kurias galima vykdyti neprivalomai, o savo noru. 

### Siužetas

*Hammerfell* provincijoje įvyksta karas ir žaidimo žaidėjas pradeda kariauti už savo draugų laisvę. Jis nužudo visus nusikaltėlius ir iš burtininko sužino, kad jį ir jo draugus medžioja piktasis kovotojas *Jagar Tarn*. Tada žaidėjas pradeda vykdyti įvairias užduotys, kurių metu jis sužino viską apie *Jagar Tarn* ir jį susitinka…

### Rasės

*The Elder Scrolls Travels: Shadowkey* žaidime yra 8 įvairios rasės:


|  |  |
| --- | --- |
| * Argoniai
* Bretonai
* Tamsieji elfai
* Altmerai
 | * Chadžitai
* Šiauriečiai
* Redgardai
* Miško elfai
 |

### Klasės

*The Elder Scrolls Travels: Shadowkey* žaidime yra 9 įvairios klasės:


|  |  |
| --- | --- |
| * Žudikas
* Barbaras
* Kovinis burtininkas
* Raitelis
* Naktinis peilis
 | * Sukčius
* Žodžio karis
* Burtininkas
* Vagis
 |

The Elder Scrolls Travels: Oblivion
-----------------------------------

*The Elder Scrolls Travels: Oblivio*n bus ketvirtasis *The Elder Scrolls Travels* serijos RPG žanro žaidimas, kuris dar nepublikuotas, tačiau žinoma, kad bus skirtas mobiliesiems telefonams su Java platforma ir PSP konsolei. Žaidimo veiksmas vyks *The Elder Scrolls* pasaulyje.

Nuorodos
--------

* http://www.elderscrolls.com/ Archyvuota kopija 2007-05-09 iš Wayback Machine projekto. Oficiali The Elder Scrolls Travels: Shadowkey žaidimo svetainė **(**angl.**)**
* http://ghostmasters.ru/ Archyvuota kopija 2007-09-28 iš Wayback Machine projekto. Kita The Elder Scrolls Travels: Shadowkey žaidimo svetainė **(**angl.**)**
* http://www.uesp.net/ The Elder Scrolls Travels: Stormhold žaidimo svetainė **(**angl.**)**
* http://www.uesp.net/ The Elder Scrolls Travels: Dawnstar žaidimo svetainė **(**angl.**)**
* http://www.uesp.net The Elder Scrolls žaidimų serijos mėgėjų svetainė **(**angl.**)**

  


v • a • r **The Elder Scrolls** 

|  |  |
| --- | --- |
| Žaidimai | Arena  • Daggerfall  • Morrowind (Tribunal  • Bloodmoon)  • Oblivion (Knights of the Nine  • Shivering Isles)  • Skyrim |
| Susiję žaidimai | Battlespire • Redguard • Travels |
| Pasauliai | Mundus • Nirn • Nirn žemynai • Oblivion |
| Tamriel provincijos | Black Marsh • Cyrodiil • Elsweyr • Hammerfell • High Rock • Morrowind • Skyrim • Summerset Isle • Valenwood |